Source: https://www.slov-lex.sk/static/SK/ZZ/1992/14/20020801.html
Timestamp: 2020-05-28 21:54:56+00:00
Document Index: 12857369

Matched Legal Cases: ['§ 13', '§ 7', '§ 10', '§ 7', '§ 9', '§ 10', '§ 2', '§ 7', '§ 9', '§ 10', '§ 11', '§ 12', '§ 13', '§ 14', '§ 15', '§ 16', '§ 17', '§ 18', '§ 19', '§ 20']

14/1992 Zb.
Časová verzia predpisu účinná od 01.08.2002 do 31.12.2004
z 5. decembra 1991
o Slovenskej komore stredných zdravotníckych pracovníkov a o Slovenskej komore zubných technikov
Slovenská komora stredných zdravotníckych pracovníkov so sídlom v Bratislave,
Slovenská komora zubných technikov so sídlom v Bratislave.
Slovenská komora stredných zdravotníckych pracovníkov je samosprávna stavovská organizácia združujúca zdravotníckych pracovníkov v kategórii laborant, asistent, technik a iný zdravotnícky pracovník s úplným stredným odborným vzdelaním alebo s vyšším odborným vzdelaním zapísaných v zoznamoch vedených komorou.
Slovenská komora zubných technikov je samosprávna stavovská organizácia združujúca zubných technikov zapísaných v zoznamoch vedených komorou.
Slovenská komora stredných zdravotníckych pracovníkov a Slovenská komora zubných technikov (ďalej len „komora") sú právnické osoby.
pôsobí tak, aby jej členovia vykonávali svoje povolanie odborne, v súlade s jeho etikou a spôsobom ustanoveným zákonmi a vnútornými predpismi komory,
zaručuje odbornosť svojich členov a potvrdzuje splnenie podmienok na výkon povolania stredných zdravotníckych pracovníkov a zubných technikov podľa osobitných predpisov,1)
posudzuje a obhajuje práva profesionálne, sociálne a hospodárske záujmy svojich členov,
chráni profesionálnu česť svojich členov,
Komora je oprávnená
zúčastňovať sa na rokovaní pri tvorbe sadzobníka za zdravotnícke a zubotechnické výkony, ktoré súvisia s výkonom povolania stredných zdravotníckych pracovníkov a zubných technikov,
zúčastňovať sa na výberových konaniach pri obsadzovaní vedúcich miest stredných zdravotníckych pracovníkov v zdravotníctve,
vyjadrovať sa k etickej a odbornej spôsobilosti svojich členov, ktorí sa uchádzajú o povolenie vykonávať prax v neštátnych zdravotníckych zariadeniach,2)
riešiť sťažnosť na výkon povolania svojich členov, ak sa uskutočňuje v rozpore s odsekom 1 písm. a),
registrovať stredných zdravotníckych pracovníkov a zubných technikov komory na úseku jednotlivých činností medicínskych odborov,
uplatňovať disciplinárnu právomoc v rozsahu ustanovenom týmto zákonom,
vyžadovať od svojich členov informácie a písomnosti spojené s výkonom povolania,
vyjadrovať sa k podmienkam a spôsobu ďalšieho vzdelávania stredných zdravotníckych pracovníkov a zubných technikov,
zúčastňovať sa na vykonávaní špecializačných skúšok,
vydávať pre členov komory záväzné stanoviská k odborným problémom poskytovania zdravotníckej liečebnej a preventívnej starostlivosti a v zdravotníckom výskume,
vykonávať ďalšie činnosti, ak tak ustanoví osobitný zákon.
Členstvo v komore vzniká podaním písomnej žiadosti a prijatím za člena.
Komora zapíše do dvoch mesiacov od doručenia žiadosti do zoznamu každého, kto
získal predpísané stredoškolské vzdelanie na stredných zdravotníckych školách v Českej a Slovenskej Federatívnej Republike alebo vysokých školách ošetrovateľského smeru v Českej a Slovenskej Federatívnej Republike alebo zložil predpísané rekvalifikačné skúšky a je oprávnený na výkon zdravotníckej praxe alebo praxe zubného technika na území Českej a Slovenskej Federatívnej Republiky,
nebol počas posledných piatich rokov vylúčený z komory.
Uchádzač o zápis do zoznamu, ktorý nebol komorou zapísaný do zoznamu členov, má právo domáhať sa ochrany návrhom podaným na súd.
stratou alebo obmedzením spôsobilosti na právne úkony,
vystúpením z komory alebo vylúčením z komory.
Práva a povinnosti členov komory
Každý člen komory má právo
voliť zástupcov do orgánov komory a sám byť volený,
využívať pomoc komory v oblasti ďalšieho vzdelávania,
využívať právnu pomoc komory v sporoch spojených s výkonom povolania stredného zdravotníckeho pracovníka alebo zubného technika.
Každý člen komory je povinný
vykonávať svoje povolanie odborne, v súlade s jeho etikou a spôsobom ustanoveným zákonmi,
dodržiavať organizačné, rokovacie, volebné a disciplinárne poriadky komory,
riadne platiť určené príspevky,
oznámiť príslušným orgánom komory zmeny súvisiace s výkonom povolania stredného zdravotnického pracovníka alebo zubného technika,
v prípadoch určených komorou uzavrieť zodpovedajúce poistenie.
kontrolný výbor.
Funkcie členov v orgánoch komory sú čestné; za ich výkon sa im vypláca len náhrada za stratu času a náhrada hotových výdavkov.
Najvyšším orgánom komory je snem.
Snem najmä
schvaľuje, mení a zrušuje stanovy komory, deontologický kódex alebo etický kódex, organizačný poriadok, rokovací poriadok, volebný poriadok, disciplinárny poriadok, štatúty regionálnych komôr a ďalšie vnútorné predpisy,
volí a odvoláva radu komory, prezidenta a viceprezidentov komory, kontrolný výbor komory a disciplinárnu komisiu komory,
posudzuje činnosť rady regionálnej komory, prezidenta a viceprezidentov komory, činnosť kontrolného výboru komory, regionálnej komory a disciplinárnej komisie regionálnej komory,
určuje výšku registračného poplatku a členských príspevkov a ich rozdeľovanie,
schvaľuje výšku náhrady za stratu času spojenú s výkonom funkcií v orgánoch komory,
schvaľuje rozpočet komory,
zriaďuje sociálny fond, prípadne iné fondy komory.
Rada komory je riadiacim orgánom komory medzi snemami.
hospodári so sociálnym fondom komory, prípadne s inými fondami komory,
rozhoduje o pozastavených rozhodnutiach orgánov komory a valného zhromaždenia regionálnej komory,
zvoláva snem komory najmenej raz do roka, zvoláva snem vždy, ak o to požiada aspoň jedna pätina členov komory alebo aspoň jedna tretina regionálnych komôr, alebo ak o to požiada kontrolný výbor komory, a to do dvoch mesiacov,
schvaľuje členov komory do služobných a špecializovaných komisií,
rozhoduje o všetkých veciach podľa tohto zákona, ak o nich nerozhodnú iné orgány komory,
rozhoduje o odvolaní proti rozhodnutiu disciplinárnej komisie o uložení disciplinárneho opatrenia podľa § 13 ods. 3 písm. a) a b).
Prezídium je výkonným orgánom rady komory, ktorý najmä
zvoláva radu komory,
pravidelne informuje členov komory o činnosti komory; na tento účel zabezpečuje študijnú, publikačnú, dokumentačnú a informačnú činnosť,
riadi správny aparát prezídia.
Prezident zastupuje komoru navonok.
Prezident zvoláva a riadi rokovanie rady komory.
Prezidenta zastupuje viceprezident poverený radou komory.
Disciplinárna komisia vykonáva disciplinárnu právomoc voči všetkým členom komory.
Disciplinárna komisia volí zo svojich členov predsedu a podpredsedu. Členom disciplinárnej komisie nemôže byť člen iného orgánu komory.
Disciplinárna komisia môže uložiť za vážne porušenie povinnosti členom komory uvedeným v § 7 ods. 2 písm. a) zákona ako disciplinárne opatrenie
pokutu od 2000 do 10 000 Kčs,
podmienečné vylúčenie z komory,
Proti rozhodnutiu disciplinárnej komisie o uložení disciplinárneho opatrenia podľa odseku 3 je možné podať odvolanie.
O odvolaní proti rozhodnutiu o uložení disciplinárneho opatrenia podľa odseku 3 písm. a) a b) rozhoduje rada komory (§ 10). O odvolaní proti rozhodnutiu o uložení disciplinárneho opatrenia podľa odseku 3 písm. c) rozhoduje súd.3)
Rozhodnutie o uložení disciplinárneho opatrenia musí byť písomné a musí obsahovať výrok, odôvodnenie a poučenie o opravnom prostriedku. Na jeho doručovanie sa primerane vzťahujú ustanovenia pracovnoprávnych predpisov o doručovaní.4)
Rada komory napadnuté rozhodnutie potvrdí alebo zruší. Ak rada komory napadnuté rozhodnutie zruší, vráti vec disciplinárnej komisii na nové konanie. Disciplinárna komisia je právnym názorom rady komory viazaná.
Kontrolný výbor si volí predsedu; ten riadi jeho činnosť.
pozastavuje výkon rozhodnutí prezidenta, viceprezidentov a regionálnej komory, ak sú v rozpore s právnymi predpismi alebo organizačným poriadkom a ostatnými predpismi komory; pozastavené rozhodnutia predkladá rade komory,
pozastavuje výkon rozhodnutí rady komory, ak sú v rozpore s právnymi predpismi alebo organizačným poriadkom a ostatnými predpismi komory; pozastavené rozhodnutia predkladá snemu.
Regionálna komora
Regionálna komora sa zriaďuje v jednotlivých územných celkoch s prihliadnutím na počet členov regionálnej komory.
Orgánmi regionálnej komory sú
disciplinárna komisia regionálnej komory,
Valné zhromaždenie je najvyšším orgánom regionálnej komory.
Právo zúčastniť sa na valnom zhromaždení majú všetci členovia regionálnej komory, ktorí sú zapísaní v zozname regionálnej komory.
Valné zhromaždenie zvoláva rada regionálnej komory najmenej raz za rok; je povinná ho zvolať vždy, ak o to požiada písomne aspoň jedna tretina všetkých členov regionálnej komory alebo ak o to požiada kontrolný výbor regionálnej komory, a to najneskôr do dvoch mesiacov.
volí zástupcov na snem,
rozhoduje o zlúčení regionálnej komory s inými regionálnymi komorami,
rozhoduje o pozastavenom rozhodnutí orgánu regionálnej komory.
Rada regionálnej komory je riadiacim a výkonným orgánom regionálnej komory.
registruje nových členov - vedie zoznam členov regionálnej komory,
hospodári s majetkom zvereným regionálnej komore,
spolupracuje s orgánmi štátnej správy a samosprávy obcí.
Disciplinárna komisia regionálnej komory
Disciplinárnu právomoc voči členom regionálnej komory vykonáva disciplinárna komisia regionálnej komory.
Disciplinárna komisia regionálnej komory volí z radov svojich členov predsedu a podpredsedu. Členom disciplinárnej komisie regionálnej komory nemôže byť člen iného orgánu regionálnej komory alebo komory.
Disciplinárna komisia regionálnej komory môže uložiť za porušenie povinností člena komory, ktoré sú uvedené v § 7 ods. 2 tohto zákona, ako disciplinárne opatrenie
pokutu od 1000 do 10 000 Kčs.
Proti písomnému rozhodnutiu disciplinárnej komisie regionálnej komory o uložení disciplinárneho opatrenia môže člen, ktorému bolo disciplinárne opatrenie uložené, podať odvolanie do 15 dní od jeho doručenia.
O odvolaní rozhoduje disciplinárna komisia, ktorá preskúmané rozhodnutie buď potvrdí, alebo zruší. Ak disciplinárna komisia zruší napadnuté rozhodnutie, je disciplinárna komisia regionálnej komory viazaná právnym názorom disciplinárnej komisie.
Kontrolný výbor regionálnej komory volí svojho predsedu; ten riadi jej činnosť.
pozastavuje rozhodnutie rady regionálnej komory, ak je v rozpore s právnymi predpismi, poriadkami a ostatnými predpismi komory; pozastavené rozhodnutia predkladá valnému zhromaždeniu regionálnej komory,
podáva návrh na začatie disciplinárneho konania.
Majetok komory
Komory samostatne spravujú svoj majetok a hospodária podľa ročného rozpočtu.
Príjmy komory tvoria členské príspevky, dotácie, dary a iné príjmy.
Výnos z pokút je príjmom sociálneho fondu komory.
Pri výkone povolania stredného zdravotníckeho pracovníka alebo zubného technika v ozbrojených zboroch môžu byť práva a povinnosti stredných zdravotníckych pracovníkov alebo zubných technikov podrobené obmedzeniam, ktoré vyplývajú z osobitnej povahy výkonu služby v týchto zboroch podľa osobitných predpisov.
Komora na zabezpečenie svojej činnosti vydáva v súlade s týmto zákonom a ostatnými všeobecne záväznými právnymi predpismi svoje vnútorné predpisy [§ 9 ods. 2 písm. a)].
Do ustanovenia orgánov komory vykonáva ich pôsobnosť doterajšie prezídium príslušnej stavovskej organizácie a profesiového združenia zriadeného podľa osobitných predpisov5) ako dočasný výbor komory. Dočasný výbor komory zvolá snem komory najneskoršie do troch mesiacov od nadobudnutia účinnosti tohto zákona.
Vyhláška MZ SSR č. 79/1981 Zb. o ďalšom vzdelávaní zdravotníckych pracovníkov a iných odborných pracovníkov v zdravotníctve.
§ 10a ods. 1 písm. a) zákona č. 20/1966 Zb. o starostlivosti o zdravie ľudu v znení zákona SNR č. 419/1991 Zb., ktorým sa menia a dopĺňajú niektoré predpisy v oblasti zdravotníctva.
§ 2 Pôsobnosť komory
§ 7 Práva a povinnosti členov komory
§ 9 Snem
§ 10 Rada komory
§ 11 Prezídium
§ 12 Prezident
§ 13 Disciplinárna komisia
§ 14 Kontrolný výbor
§ 15 Regionálna komora
§ 16 Valné zhromaždenie
§ 17 Rada regionálnej komory
§ 18 Disciplinárna komisia regionálnej komory
§ 19 Kontrolný výbor regionálnej komory
§ 20 Majetok komory
Číslo: 14/1992 Zb.
Názov: Zákon Slovenskej národnej rady o Slovenskej komore stredných zdravotníckych pracovníkov a o Slovenskej komore zubných technikov
Dátum schválenia: 05.12.1991
Nachádza sa v čiastke: 3/1992
2. 16.01.1992 - 31.07.2002
3. 01.08.2002 - 31.12.2004 311/2002 Z. z.